CELEX: 22017D1367
Language: lv
Date: 2017-05-16 00:00:00
Title: Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem Apvienotās komitejas Lēmums Nr. 1/2017 (2017. gada 16. maijs) par Ukrainas pieteikumu, lai kļūtu par Līgumslēdzēju pusi Reģionālajā konvencijā par Eiropas un Vidusjūras reģiona valstu preferenciāliem izcelsmes noteikumiem [2017/1367]

22.7.2017   
            
            
               LV
            
            
               Eiropas Savienības Oficiālais Vēstnesis
            
            
               L 191/11
            
         REĢIONĀLĀS KONVENCIJAS PAR EIROPAS UN VIDUSJŪRAS REĢIONA VALSTU PREFERENCIĀLIEM IZCELSMES NOTEIKUMIEM APVIENOTĀS KOMITEJAS LĒMUMS Nr. 1/2017
   (2017. gada 16. maijs)
   par Ukrainas pieteikumu, lai kļūtu par Līgumslēdzēju pusi Reģionālajā konvencijā par Eiropas un Vidusjūras reģiona valstu preferenciāliem izcelsmes noteikumiem [2017/1367]
   APVIENOTĀ KOMITEJA,
   ņemot vērā Reģionālo konvenciju par Eiropas un Vidusjūras reģiona valstu preferenciāliem izcelsmes noteikumiem (1),
   tā kā:
   
               (1)
            
            
               Reģionālās konvencijas par Eiropas un Vidusjūras reģiona valstu preferenciāliem izcelsmes noteikumiem (“konvencija”) 5. panta 1. punktā paredzēts, ka trešā persona var kļūt par konvencijas Līgumslēdzēju pusi ar noteikumu, ka šai kandidātvalstij vai teritorijai ar vismaz vienu no Līgumslēdzējām pusēm ir spēkā brīvās tirdzniecības nolīgums, kurā paredzēti preferenciāli izcelsmes noteikumi.
            
         
               (2)
            
            
               Ukraina 2016. gada 12. septembrī iesniedza rakstisku pieteikumu par pievienošanos konvencijai.
            
         
               (3)
            
            
               Ukrainai ar vairākām konvencijas Līgumslēdzējām pusēm ir spēkā brīvās tirdzniecības nolīgums, un tādēļ tā izpilda konvencijas 5. panta 1. punkta nosacījumu, lai kļūtu par Līgumslēdzēju pusi.
            
         
               (4)
            
            
               Konvencijas 4. panta 3. punkta b) apakšpunktā paredzēts, ka Apvienotajai komitejai ar lēmumu ir jāpieņem aicinājumi trešām personām pievienoties konvencijai,
            
         IR PIEŅĒMUSI ŠO LĒMUMU.
   1. pants
   Ukraina tiek aicināta pievienoties Reģionālajai konvencijai par Eiropas un Vidusjūras reģiona valstu preferenciāliem izcelsmes noteikumiem.
   2. pants
   Šis lēmums stājas spēkā tā pieņemšanas dienā.
   
      Briselē, 2017. gada 16. maijā
      
         
            Apvienotās komitejas vārdā –
         
         
            priekšsēdētājs
         
         Péter KOVÀCS
      
   
   
      (1)  OV L 54, 26.2.2013., 4. lpp.